Studentenes fredspris

Studentenes fredspris deles ut annet hvert år til en student eller studentorganisasjon som har bidratt særlig til fred, demokrati og menneskerettigheter. Prisen gis på vegne av alle studenter i Norge, og administreres av Sekretariatet for Studentenes fredspris i Trondheim, som oppnevner et nominasjonsutvalg med representanter fra universitet og høyskoler i Norge, samt en uavhengig Fredspriskomité som foretar det endelige valget. Fredsprisseremonien finner sted under den Internasjonale studentfestivalen i Trondheim (ISFiT). 

Fredspriskomiteen
Fredspriskomiteen har ni medlemmer, og er satt sammen av fire representanter fra Norsk Studentorganisasjon, et medlem fra Studentenes og Akademikernes Internasjonale Hjelpefond (SAIH), samt fire eksperter og ikke-studenter. Siden 2007 har representanten fra SAIH vært komitéleder. 

Tidligere komitémedlemmer inkluderer tidligere statsminister og nåværende leder for Oslosenteret for fred og menneskerettigheter Kjell Magne Bondevik, NUPI-direktør Jan Egeland, Lucy Smith, Emil Spjøtvoll, Siri Meyer, Gro Brækken, Petter Eide, tidligere direktør for fredsforskningsinstituttet PRIO Stein Tønnesson, Bjørn Hansen og tidligere utenriksminister og president for Norges Røde Kors, Thorvald Stoltenberg.

Nominasjon
Nominasjonsutvalget til Studentenes Fredspris aksepterer nominasjoner fra alle. De nominerte må enten være en student eller studentorganisasjon. Nominasjonsutvalget er satt sammen av studenter fra forskjellige norske universitet og høyskoler. Nominasjonsfristen er den 15. april hvert partallsår. Offentliggjøringen skjer på høsten det samme året, mens prisutdelingen skjer under ISFiT i februar året etter nominasjonen.

Prisen
Vinneren mottar 50 000 NOK og blir invitert til Fredsprisseremonien i Olavshallen, som er en av høydepunktene under den internasjonale studentfestivalen i Trondheim (ISFiT). Prisvinneren blir også invitert på en turné av norske studiebyer som gir muligheten til å møte viktige norske organisasjoner og fremtredende politikere. I 2011 ble minneplater for tidligere vinnere av Studentenes fredspris lagt ned i Jomfrugata. Gata kalles Walk of Peace og skal utvides for hver nye vinner av prisen.

Mottakere av Studentenes fredspris 
 1999 – ETSSC, studentorganiasasjon på Øst-Timor, og Antero Benedito da Silva
 2001 – ABFSU, studentorganisasjon i Burma, og Min Ko Naing
 2003 – ZINASU, studentorganisasjon i Zimbabwe
 2005 – ACEU, studentorganisasjon i Colombia.
 2007 – Charm Tong (25) fra Burma besøkte Trondheim under ISFiT i 2007.
 2009 – Elkouria «Rabab» Amidane (23) fra Vest-Sahara
 2011 – Duško Kostić fra KroatiaEuropean Students' Union: Roma becomes first European to win Student Peace Prize
 2013 – Majid Tavakoli fra IranStudent Peace Prize goes to imprisoned Iranian student
 2015 – Ayat Al-Qurmezi fra Bahrain 
 2017 – Hajer Sharief fra Libya
2019 – Fasiha Hassan fra Sør-Afrika
2021 – METU LGBTI+ Solidarity fra Tyrkia
2023 – DOXA Magazine fra Russland
2025 – Iniciativa Puentes por los Estudiantes de Nicaragua (IPEN) fra Costa Rica

Sekretariatet for Studentenes Fredspris
Sekretariatet for Studentenes Fredspris er en frivillig studentorganisasjon i Trondheim som administrerer utvelgelsesprosessen til Studentenes Fredspris og ivaretar nettverket av tidligere vinnere. Sekretariatet er en del av organisasjonssystemet rundt den internasjonale studentfestivalen i Trondheim (ISFiT), og har vedtekter som ivaretas av Stiftelsen ISFiT. Stiftelsen ISFiT består av representanter fra seks større institusjoner i Trondheim: Trondheim kommune, Trøndelag fylkeskommune, Studentersamfundet i Trondhjem, Studentsamskipnaden i Trondheim og NTNU.

 Referanser 

Eksterne lenker
 Offisielt nettsted

Kategori:Studentkultur i Norge
Kategori:Fredspriser
Kategori:Studentkultur i Trondheim